Lav et referat af nedenstående tekst:

Tekst:
Hvad er vigtigt for dig? Er det de lokale institutioner, de kulturelle tilbud, flere penge til sundhed – eller noget helt andet? Og hvem i din kommune mener det samme som dig? Her på TV2 Nord ser vi det som vores fornemste opgave at klæde nordjyderne på til at gå i stemmeboksen på et velinformeret grundlag. Det gør vi på flere måder. Vi inviterer til valgtræf i samarbejde med Nordjyske og P4 Nordjylland. Her kan borgerne møde politikerne i virkeligheden og stille spørgsmål. Vi afholder valgdebatter, hvor spidskandidaterne i hver kommune er inviteret i studiet i Aabybro for at diskutere de emner, der fylder i kommunen. Udsendelsen bliver sendt i forlængelse af nyhederne klokken 19.30 og fortsætter på TV2 Nord Salto. Udsendelsen bliver samtidig sendt direkte på TV2 Nords Facebookside, og her er der mulighed for at deltage i debatten i det digitale forsamlingshus. Løbende i november vil den sene nyhedsudsendelse klokken 22.27 blive forlænget med 10 minutter, hvor der er fokus på valg. Her vil TV2 Nords politiske reporter Thomas Funding blandt andet sætte landspolitisk perspektiv på valgkampen. Mandag 20. november zoomer vi ind på de unges valg i et program, der sendes på TV2 Nord Salto klokken 19.50. På selve valgaftenen den 21. november dækker stort set alle medarbejdere på TV2 Nord valget intensivt. Vi placerer reportere og fotografer i alle kommuner, og i studiet på TV-stationen er værterne Ingrid Buch og Bo Storm Madsen klar til at styre slagets gang med gæster og analyser. Udsendelsen går i gang klokken 19.30, og fortsætter på TV2 Nord Salto indtil alle resultaterne er i hus. Dagen efter, onsdag 22. november, fortæller vi alle de store nyheder ovenpå valgaftenen. Første udsendelse er klokken 6.30, og hver time frem til klokken 9.30 bringer vi seneste nyt. Vores faste nyhedsudsendelser om eftermiddagen er desuden udvidet. Torsdag 23. november samler vi op på de absolut vigtigste valghistorier i nyhedsmagasinet Fokus klokken 19.50. Der skulle altså være rig mulighed for at blive klogere på både kommunalvalg og regionsvalg i løbet af den kommende måned. - Der er ekstremt mange synspunkter og kandidater, og for den almindelige nordjyde kan det være svært at bevare overblikket. Det skal vi hjælpe med, siger Tino Pedersen, der er chefredaktør på TV2 Nord. Se alle datoerne for dækningen her:

Referat:
Kommunalvalget og regionsvalget er lige om hjørnet, og TV2 Nord dækker alle de nordjyske kommuner tæt, så du kan blive klogere på, hvem du skal sætte kryds ved den 21. november.